**НАРОДНО ЧИТАЛИЩЕ „ ДИМИТЪР ГРЪНЧАРОВ 1928” СЕЛО РАВНИЩЕ ОБЩ. ПРАВЕЦ**

 **О Т Ч Е Т**

**ЗА ДЕЙНОСТА НА НАСТОЯТЕЛСТВОТО НА Н.Ч. “ДИМИТЪР ГРЪНЧАРОВ 1928” ПРЕЗ 2021 год.**

**ГОСПОДА ,**

 Народно читалище „ Димитър Грънчаров 1928” с. Равнище е културно – просветна организация с нестопанска цел, която има 51 действителни членове през календарната 2021 г.

 То е регистрирано по ЗНЧ с фирмено дело № 399/ 1997 г. и е вписано в публичния регистър на Народните читалища под № 1530.Вписано е в търговския регистър на Агенция по вписванията за юридически лица с нестопанска цел със заявление № 20201126123720 от 21.10.2020г.

 Съгласно ЗОБ – библиотеката към читалището е вписана в регистъра на МК под № 2477/ 03.07.2019 г.

 Народно читалище „ Димитър Грънчаров 1928” се помещава в сграда с площ 397 кв.м. разполагаща със след- ната материално техническа база: голям 150 местен салон ,малък 60 местен салон , читалня ,библиотека и хранилище за библиотеката.

 Управляващ орган е читалищното настоятелство - състоящо се от трима члена с председател Пепа Маркова Тодорова. Контролен орган е проверителната комисия – състояща се от трима члена с председател Йовка Иванова Цолова. Като щатен служител секретар –библиотекар работи Даниела Пенкова Николова.

 През календарната 2021 г. в читалище „Димитър Грънчаров 1928” се работи съобразно с програмата за на читалищната дейност , която се предлага и утвърждава ежегодно в изпълнение на чл.26 а , ал 2 от ЗНЧ.

 През 2021 год. читалищната дейност бе съобразена и се работеше при строго спазване на противоепидемич- ните мерки за сигурност свързани с извънредната обстановка в страната. Спазвайки инструкциите за безопасност

Читалището през цялата година се стреми да запази своята развиваща се и градяща културна идентичност в село Равнище , общ. Правец и в страната.

 Културната програма на читалището е разработена съобразно изискванията от ЗНЧ . Тя обобщава приоритетни цели и задачи свързани с културно – информационната дейност превръщайки го в модерен културен център обслужващ населението и гостите на с. Равнище.

 **Основни приоритети ,цели и задачи на читалищната институция са :**

1.Да поддържа и обогатява материалната база на читалището.

2. Да работи в сътрудничество с общинска администрация, кметство Равнище и клуб на пенсионера. Да поддържа активно партньорство с читалищата от общ. Правец и страната.

3.Да се разшири на социалния обхват на читалищната дейност, като се включат повече хора в неравностойно положение и като се привлекат за участие повече младежи от ромски произход.

4.Да се работи за осигуряване на по добра и съвременна образователна , културна и информационна среда за удовлетворяване на потребностите на гражданите от село Равнище и техните гости.

5. Да се работи за опазване на културно – историческото наследство и националните и местни традиции.

 Изпълнявайки своите приоритетни цели и задачи през изминалата година с помощта на кметство Равнище, гражданите и гостите на селото с общи усилия – с направените дарения от труд и материал – фасадата на читалищната сграда е обновена с нова табела от дърво с името на Н.Ч. „ Димитър Грънчаров 1928” с. Равнище.Освен това с общи усилия успяхме да ремонтираме осветлението в големия салон .

 Читалищното настоятелство благодари на дарителите с уважение към всички тях- родолюбиви граждани склонни да окажат помощ на читалищната институция , като по такъв начин тя запазва облика си на съвременен културно- информационен център в с. Равнище.

 Следваща по значимост задача на читалищната институция е да работи за разширяване на социалния обхват на дейностите си, като за тази цел в клуба „ За работа с деца” и клуб „ Сръчни ръце” привличаме все повече участници от ромски произход. За хората в неравностойно положение и тези на преклонна възраст пък сме включили услуги като: разнасяне на вестници и книги по домовете пазаруване и плащане на сметки за тези които пожелаят.

 **БИБЛИОТЕЧНА ДЕЙНОСТ:**

През изминалата 2021 г. спазвайки мерките за сигурност читалищната библиотека не е спирала да обслужва своите читатели.

На жителите и гостите на селото е предоставен ежедневен достъп сутрин от 8,30ч. до 12,30ч. и след обяд от 13,30ч. до 17,30 ч. Всеки желаещ има достъп до 8298 тома от които 295 заглавия са заведени през 2021г. Това са нови за библиотеката книги предоставени ни от дарители , като част от тях са новозакупени и дарени книги.

От услугите на библиотеката са се възползвали 128 човека , от които 38 са под 18 год.Заетите библиотечни документи (книги) са 528 заглавия ,като от тях 183 са прочетени от подрастващи. В читалищната библиотека сме провели 12 занимания с децата от групата „За работа с деца”. Те с удоволствие се включиха в четенето на приказки и детски книжки, след това ги разказваха ( понякога на сцената) , а за награда сядаха пред компютъраи гледаха с удоволствие екранизирани игрални приказки като „ Косе Босе”, „Пепеляшка” , „ Красавицата и звяра” и други.

 По случай кръгли годишнини на български и чужди автори в читалищната библиотека са подредени над 20 тематични изложби от произведения и информация за живота и творчеството на различните писатели като: Ботев, Яворов , Елин Пелин ,Йовков ,Вазов , Х. Сенкевич, Х. Б. Стоу и др. През цялата година във фейсбук страницата на с.Равнище читалищният секретар се е стремил с информация да отразява годишнините на различни автори и исторически събития , както и традиционните чествания на празници и събития в селото.

**ХУДОЖЕСТВЕНО ТВОРЧЕСТВО:**

Дейността на читалищната институция се състои в разширяване и развиване на художествено творческата дейност. Запазвайки и съхранявайки традициите от местно и национално значение творческите колективи към читалището в лицето на : Смесената певческа група , групата за художествено слово, театралната група , Клуб занимания с деца и клуб „ Сръчни ръце” през цялата година при спазване противоепидемичните мери за сигурност са се отзовавали и включвали в мероприятията организирани от читалището. Поради напредналата възраст на участниците в смесената певческа група и поради факта ,че част от тях вече не са между нас този колектив имаше по –малко присъствие в мероприятията.Това показва ,че занапред трябва да поработим за привличане на нови членове в състава на групата.

**Творческите колективи при Н.Ч. „Димитър Грънчаров 1928” с. Равнище отчитат изпълнението на следните мероприятия от програмата на читалището организирани и проведени през календарната 2021год. :**

1. **На 01.01.2021г**. с информация за обичая „Сурвакане” и снимков материал на малките сурвакари от 2020г.бе отбелязан Васильовден.
2. **На 06.01.2021г.** с информационно табло пред читалищната сграда оформено с визия за живота и делото на поета революционер Христо Ботев бе отбелязан денят на неговото раждане.
3. **На 13.01.2021г.** с информационни табла бяха отбелязани годишнините от рождението на поета Пейо Яворов и на революционера от Априлското въстание Тодор Каблешков .
4. **На 21.01.2021г.** със събрана и обработена информация за провеждането на „ Бабинден ”в село Равнище в по-далечното и в по – близкото минало бе отбелязан Деня на родилната помощ.
5. **На 14.02.2021г.** с издирена , записана и предоставена от читалищния секретар информация за провеждането на празника „ Трифон -Зарезан ” в с. Равнище от средата на 20 век до днес в онлайн мрежата и в.Павешки глас.
6. През месец февруари в библиотеката бяха подредени тематични кътове с информация за живота и творчеството ,както и изложби от произведения на следните автори: Джон Гришам, Людмил Стоянов , Жул Верн и Леда Милева.
7. **На 19.02.2021г.** участниците в клуба за художествено слово изнесоха рецитал посветен на Апостола на свободата Васил Левски , а Йовка Цолова прочете свое авторско стихотворение за Апостола.
8. **На 28.02.2021г.** участниците в клуб „Сръчни ръце” направиха украса с ръчно изработени мартеници пред читалищната сграда.
9. **На 01.03.2021г.** самодейците от читалището бяха поздравени с авторското стихотворение „Самодейка” на г-жа Йовка Цолова.
10. **На 03.03.2021г.** Националният празник бе отбелязан с рецитал подготвен от клуба за художествено слово и с поклонение пред паметната плоча на опълченеца Мико Нанов-Комитата.
11. **На 08.03.2021г.** жителите и гостите на селото бяха зарадвани от изложба с ръкоделия под надслов „Равнишката жена сътворява красота”
12. **На 20.03.2021г.** в читалището отбелязахме с краеведско издирване и представяне на материала за провеждането на Тодоровден в село Равнище.
13. Участниците в клуб „**Сръчни ръце**” предоставиха направените от тях кукерски маски на читалището в село Правешка Лакавица за включване във фестивал „ Да прогоним злато” , за което получихме грамота.
14. **На 01.04.2021г.** с информационно табло –„Светът е оцелял , защото се с смял” изнесено пред читалищната сграда отбелязахме Деня на хумора и шегата.
15. **На 02.04.2021г.** с изложба от детски произведения и информация за живота и приказките на Ханс Кристиян Андерсен бе отбелязан Деня на детската книга.
16. **На 14.04. 2021г**. на информационно табло изнесено пред читалищната сграда с материал посветен на 200 г. от рождението на Раковски за живота и дейността му отбелязахме деня.
17. **На 20.04.2021г.** 145год. Априлско въстание отбелязахме със рецитал на стихотворението на Иван Вазов - 1876 и с информация изложена на информационното табло пред читалищната сграда.
18. **На 24.04.2021г**. с представяне на двете нови авторски заглавия за библиотеката „Позитивно” от Тошка Иванова и „Очила за реалност” на младата авторка Габриела Ценова бе отбелязан Световния ден на книгата.
19. По случай **Лазаровден** се включихме в онлайн конкурс „Лазарки в пъстра премяна” с.Хърлец и получихме грамота.На самия ден информационното табло бе обновено с информация за „Лазаруване” в с. Равнище.
20. По повод **„ Великден” 01.05.2021г**. в центъра на селото бе аранжирана Великденска украса направена от участниците в клуб „Сръчни ръце”. Тази украса взе участие в онлайн конкурси „Великден в моя дом” и „Червен , червен Великден” от където получихме грамоти с приз за пай- оригинална аранжировка. Читалището ни взе участие и в конкурса за най- красиво Великденско яйце организиран от читалище „Отец Паисий 1897” с.Калугерово.
21. **На 06. 05.2021г**. на информационното табло бе изнесена информация за произхода и Гергьовските традиции от миналото до днес . На табло бе изнесена и информация за Деня на българската армия.
22. **На 11.05.2021г.** посрещнахме деня на библиотекаря с дарение от книги от г-жа Гина Шукина и г-жа Йорданка Събева.
23. Читалищното настоятелство поздрави **за 24.05.2021г.** учителите и читалищните деятели от селото с поздравителни адреси. Украсена бе читалищната сграда и портрета на „Кирил и Методий” с цветя и венци изработени от жените в клуб „ Сръчни ръце”. В сградата на читалището бе оформена изложба от летописни книги , дневници и албуми от училището и от произведения посветени на славянските учители .
24. Традиционната изложба от детски рисунки зарадва жителите и гостите на с. Равнище **на 01.06.2021г.** Така се разбра ,че децата обичат да рисуват в клуба за занимания с деца.
25. Денят на Ботев и загиналите за народна свобода **02.06.2021г.** бе отбелязан с рецитал подготвен от групата за художествено слово , поднесохме дворни цветя в знак на уважение пред портрета на Ботев и отдадохме едноминутно мълчание под воя на сирената.
26. **На 22.06.2021г.** отбелязахме Деня на българския фолклор с импровизирана изложба от снимки на съставите към читалището от основаването му до днес.
27. Младите билкари от с. Равнище събраха рано билки и изплетоха венци ,които поставихме в кметството читалището и в клуба на пенсионера на **„Еньовден” 24.06.2021г.**
28. **От 07.07.2021г.** открихме летните занимания с децата и гостенчетата на село Равнище в клуб Занимания с деца. Тук се стараем да обогатим и затвърдим знанията на подрастващите получени в училище ,като четем, преразказваме ,играем на занимателни игри , рисуваме редим пъзели и за награда гледаме детски игрални приказки на компютъра.
29. **На 18.07.2021г.** отбелязахме рождения ден на Дякон Левски с информационно табло пред читалището.
30. **На 20.07.2021г.** читалищния секретар запозна децата от клуба за занимания с деца с исторически факти за Илинденско- Преображенското въстание .
31. **На 07.08.2021г**. в библиотеката бе подредена изложба от произведения и предоставена информация за живота и творчеството на писателя Стефан Цанев по случай 85 г. от рождението му.
32. **На 21.08.2021г.** проведохме традиционното Градинско увеселение , като читалището организира провеждането на томбола и подсигури музиката за мероприятието с помощта на Кметския наместник.
33. Националния празник на **06.09.2021г.-** 136г. от Съединението на България с Източна Румелия бе отбелязано с информация изнесена пред читалищната сграда.
34. **На 22.09.2021г**. Деня на независимостта бе отбелязан с информационен материал изнесен на табло . На този ден отбелязахме и 100 год. от смъртта на Иван Вазов с информация за живота и творчеството му и подредихме изложба от негови произведения в библиотеката.
35. **На 22.10.2021г.** в читалище „Д.Грънчаров 1928” отбелязахме 118 год. от рождението на художника Златю Бояджиев с информация за живота и творчеството му.
36. По случай **Деня на Народните будители 01.11.2021г.** поздравихме съвременните будители от с. Равнище с поздравителни адреси. На информационното табло изнесохме информация за будителите от село Равнище назад във времето.
37. **На 30.11.2021г.** читалищния секретар събра информация за традиционното празнуване на Андреев ден в село Равнище и запозна хората с нея .
38. **На 07.12.2021г.** с украса подготвена от клуб „ Сръчни ръце” украсихме читалищната сграда и кметството.
39. За отбелязване на „**Игнажден” 20.12.2021г**.с ръчно изработен макет на „Рождество” се включихме в онлайн конкурс и получихме грамота за отлично представяне.
40. Бъдни вечер **24.12.2021 г.** отбелязахме с традиционно приготвени постни ястия и подредени в читалището в стар традиционен стил , с който запознахме жителите от с. Равнище .
41. **На 25.12.2021г.** описахме ритуала „ Коледуване” в с. Равнище ,как се е правил в миналото и сега и предоставихме за разглеждане снимки на коледарски групи към читалището от 1932г.

18.02.2022г. Председател Н.Ч. : Пепа М.Тодорова

с.Равнище Секретар : Даниела П. Николова

 **РЪКОВОДНИ ОРГАНИ НА Н.Ч. “ ДИМИТЪР ГРЪНЧАРОВ 1928” с. РАВНИЩЕ**

**ЧИТАЛИЩНО НАСТОЯТЕЛСТВО :**

Председател : Пепа Маркова Тодорова

Членове : Иван Андреев Иванов

 Иванка Василева Микова

**ПРОВЕРИТЕЛНА КОМИСИЯ :**

Председател: Йовка Иванова Цолова

Членове : Милевка Маринова Маринова

 Иванка Димитрова Петрова